钦定古今图书集成/明伦汇编/氏族典/第375卷 > 《凌迪知万姓统谱》 > 董昭
## 钦定古今图书集成/明伦汇编/氏族典/第375卷 > 《凌迪知万姓统谱》 > 董昭

按《魏志董昭传》：“昭字公仁，济阴定陶人。举孝廉，除瘿
陶长，柏人令。袁绍以为参军事，领魏郡太守。绍受谗，
将致罪于昭，昭诣汉献帝上还印绶，拜骑都尉。天子
在安邑，昭从河内往，拜议郎，迁河南尹，为冀州牧，徙
为徐州牧。邺既定，以昭为谏议大夫。太祖表封千秋
亭侯，转拜司空军祭酒。文帝践阼，迁大鸿胪，进封右”
乡侯，徙封成都乡侯，拜太常。其年徙光禄大夫，给事
中。七年，拜太仆。明帝即位，进爵乐平侯，转卫尉。太和
四年，行司徒事。六年，拜真。年八十一薨，谥曰“定侯。”